Dilnigar Ilhamjan

**Dilnigar Ilhamjan** (Uyghur: دىلنىگار ئىلھامجان), dem sanso know am as **Dinigeer Yilamujiang** ((Chinese: 迪妮格尔·衣拉木江; born May 3, 2001), be Chinese cross-country skier of Uyghur ethnicity, born insyd Altay, Xinjiang. She be de first Chinese cross-country skier make she win medal insyd FIS event. She make ein maiden Olympic appearance during de 2022 Winter Olympics, wer na she be one of de two last torch bearers.

She be representative to de 19th Communist Youth League Congress.

## Ein life matter

Ein poppie, wey teach am to ski wey still be ein coachie, he receive bronze medal insyd de 1993 national cross-country skiing competition.

## Sports career

Originally she dey compete as track den field athlete, she start dey learn to ski wen na she be 12. She pursue cross-country skiing initially primarily as hobby. Insyd 2012 she start dey take part insyd local competitive sports events as long-distance runner. She first start dey ski competitively insyd 2017. Norwegian coach Kristian Bjune Sveen travel go Xinjiang make he give am training, while Dilnigar sanso spend 3 years training insyd Norway einself, alongsyd Bayani Jialin, Chinese skier of Kazakh ethnicity. She place 2nd for de FIS China City Sprint Beijing 2019, as well as 2nd for de Norwegian Norgescup for Konnerud. Dis make am de first Chinese cross-country skier make she win medal insyd FIS event.

Insyd 2019, she win silver medal for de FIS Beijing Cross Country Skiing Points Grand Prix.

### 2022 Beijing Winter Olympics
For de 2022 Beijing Winter Olympics opening ceremony, na she be one of de two last torch bearers, wey light de Olympic cauldron alongsyd Zhao Jiawen. She cam turn de first Uyghur den de first wey komot Altay, de likely origin of skiing, make she light de cauldron. 

Secof earlier backlash wey dey surround de Xinjiang internment camps den persecution of Uyghurs insyd China, na der be sam speculation about de message na China dey intend make dem send plus Dinigeer ein selection. Ein selection spark condemnation from human rights groups wey dey accuse China of dem dey politicize de Olympics. However, de International Olympic Committee welcome den defend de decision of China make dem select am as one of de torchbearers of de opening ceremony wey dem insist say since na she be one of de participants, she get de right make she compete den take part for any ceremony insyd.

She compete insyd de women's 15km skiathlon event wey she place 43rd. After de match, she exit thru separate aisle, widout she pass thru de mixed zone wer na dem fi interview am by de press. Ba dem schedule am make she race insyd de women's 4 x 5&nbsp;km relay for 12 February, buh she neva show up. Unnamed sources claim say na she be physically den mentally exhausted from "having the eyes of the world on her". She participate insyd de women's 30km freestyle event for de last day of competition.

### Later career
Insyd 2024 she win gold insyd cross-country skiing den silver insyd de women's individual sprint (traditional technique) for de Chinese National Cross-Country Skiing Championship as well as silver medal for de 2024 China National Winter Games double pursuit.

## Political activities

Insyd 2022 na dem list am as outstanding member of de Communist Youth League. She be representative to de 19th Youth League Congress.

## References


## External links
Wikimedia Commons get media wey relate to ******.

* Dinigeer Yilamujiang Archived 2022-02-23 at de Wayback Machine at Beijing 2022
* Dinigeer Yilamujiang at Olympics.com
* Dinigeer Yilamujiang at Olympedia